OpenLLM-France/wikimedia huggingface dataset:
# Copa del Món de Futbol 2018 - Grup H

El Grup H de la Copa del Món de Futbol 2018, realitzada a Rússia, està compost per quatre equips, que s'enfrontaran entre ells amb un total de sis partits. Quan acabin aquests partits, els dos equips amb més punts es classificaran per a la fase següent.
El primer lloc d'aquest grup s'enfrontarà contra el segon del grup G. El segon lloc del grup s'enfrontarà al primer del grup G.

## Integrants

El grup H està integrat per les seleccions següents:
| Polònia | Colòmbia | Senegal | Japó |
Segons el Ranking Mundial de la FIFA del 15 de març del 2018, Polònia estava classificada en 6è lloc, Colòmbia en el 13è, Senegal en el 27è i Japó en el 55è.

## Classificació

| Pos | Equip | PJ | PG | PE | PP | GF | GC | DG | Pts | Classificació |
| 1 | Colòmbia | 3 | 2 | 0 | 1 | 5 | 2 | +3 | 6 | Avança a segona fase |
| 2 | Japó | 3 | 1 | 1 | 1 | 4 | 4 | 0 | 4 | Avança a segona fase |
| 3 | Senegal | 3 | 1 | 1 | 1 | 4 | 4 | 0 | 4 | |
| 4 | Polònia | 3 | 1 | 0 | 2 | 2 | 5 | −3 | 3 | |

## Partits
### Polònia vs. Senegal

| Polònia | 1–2 | Senegal |
| Krychowiak 86' | Informe | Cionek 37' (p.p.) Niang 60' |

### Colòmbia vs. Japó

| Colòmbia | 1–2 | Japó |
| Carlos Sánchez 3' Quintero 39' | Informe | Kagawa 6' (p.) Osako 73' |

### Polònia vs. Colòmbia

| Polònia | 0–3 | Colòmbia |
| | Informe | Y. Mina 40' Falcao 70' Cuadrado 75' |

### Japó vs. Senegal

| Japó | 2–2 | Senegal |
| Inui 34' Honda 78' | Informe | Mané 11' Wagué 71' |

### Japó vs. Polònia

| Japó | 0–1 | Polònia |
| | Informe | Bednarek 59' |

### Senegal vs. Colòmbia

| Senegal | 0–1 | Colòmbia |
| | Informe | Y. Mina 74' |

## Referències

* ↑ FIFA.com. «Clasificación Mundial FIFA/Coca Cola - Clasificación completa - FIFA.com» (en espanyol europeu), 15-03-2018. Arxivat de l'original el 2020-04-26. [Consulta: 26 gener 2020].
* ↑ «Colombia v Japan – Man of the Match». Fédération Internationale de Football Association, 19-06-2018. Arxivat de l'original el 24 de desembre 2018. [Consulta: 19 juny 2018].
* ↑ «Match report – Group H – Poland v Colombia» (PDF). Fédération Internationale de Football Association, 24-06-2018. [Consulta: 24 juny 2018].
* ↑ «Match report – Group H – Japan v Poland» (PDF). Fédération Internationale de Football Association, 28-06-2018. [Consulta: 28 juny 2018].
* ↑ «Match report – Group H – Senegal v Colombia» (PDF). Fédération Internationale de Football Association, 28-06-2018. [Consulta: 28 juny 2018].
# Corrupció a Luxemburg

Corrupció a Luxemburg és el nivell de corrupció a Luxemburg, en general molt baix. Al país hi ha un fort marc legal per a la lluita contra la corrupció.
Les lleis anticorrupció s'apliquen de manera eficaç, malgrat això, la corrupció política apareix. Segons el Baròmetre Global de Transparència Internacional de la Corrupció de l'any 2013, el 53% de les llars sotmeses a enquesta donen als partits polítics «corruptes» o «extremament corruptes», i el 33% tenen la mateixa opinió sobre el Parlament. D'altra banda, un nombre significatiu de les llars sotmeses a enquesta consideren que la lluita del govern contra la corrupció és «ineficaç» i la corrupció ha augmentat en els últims dos anys.
Pel que fa als negocis i la corrupció, les empreses no consideren la corrupció un obstacle per fer negocis a Luxemburg, segons l'Informe de Competitivitat Global 2013-2014 del Fòrum Econòmic Mundial. Tanmateix, d'altres fonts indiquen que la coincidència entre els negocis i la política a Luxemburg dona oportunitats per a la corrupció, i no existeix un codi de comportament centrat en la corrupció, de conflicte d'interessos i el favoritisme de contractació dels funcionaris.

## Referències

* ↑ «Evaluation Report- Luxembourg 2013». GRECO & the European Commission. [Consulta: 7 juliol 2015].
* ↑ «Global Corruption Barometer 2013» (en anglès). Transparency International. Arxivat de l'original el 2020-03-12. [Consulta: 7 juliol 2015].
* ↑ «Global Competitiveness Report 2013-2014» (en anglès). [Consulta: 7 juliol 2015].
* ↑ «Identifying and Reducing Corruption in Public Procurement in the EU» (en anglès). [Consulta: 7 juliol 2015].
* ↑ «Snapshot of the Luxembourg Country Profile» (en anglès). Business Anti-Corruption Portal. Arxivat de l'original el 2015-07-06. [Consulta: 7 juliol 2015].
# Cornella de Sulawesi

La cornella de Sulawesi (Corvus typicus) és un ocell de la família dels còrvids (Corvidae).

## Hàbitat i distribució

Habita la selva, clars i boscos del centre i sud de Cèlebes, incloent les illes Muna i Butung.

## Referències

* ↑ «Cornella de Sulawesi». Cercaterm. TERMCAT, Centre de Terminologia. Rev. 20/06/2021(català)
# Serra de la Portella (Orpí)

* Aquest article tracta sobre la Serra de la Portella d'Orpí i Santa Margarida de Montbui. Vegeu-ne altres significats a «Serra de la Portella (Argençola)».
La Serra de la Portella és una serra situada entre els municipis d'Orpí i Santa Margarida de Montbui a la comarca de l'Anoia, amb una elevació màxima de 623 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Gottlob Ernst Schulze

Gottlob Ernst Schulze (Thuringia, 23 d'agost de 1761 - Göttingen, 14 de gener de 1833) va ser un dels professors que més va influir en Schopenhauer, aconsellant-li que estudiés a fons Plató i Kant, de qui va publicar diversos comentaris. Filòsof de l'escepticisme, va afirmar que era impossible apropar-se al noümen kantià a una de les seves obres més cèlebres, l'Aenesidemus, que va influir fortament en Fichte. També va criticar la diferència entre els judicis analítics i sintètics, ja que pensava que la diferència era la informació coneguda pel receptor: el que per a una persona més culta pot ser una deducció lògica del concepte (i per tant un judici analític on el predicat es dedueix del subjecte), per a una altra pot aportar informació nova.

## Referències

* ↑ Klemme, Heiner F.; Kuehn, Manfred. The Bloomsbury Dictionary of Eighteenth-Century German Philosophers. Bloomsbury Publishing, 30 de juny de 2016, p. 707–710. ISBN 978-1-4742-5600-1.
# Click To Pray

Click To Pray és una xarxa social catòlica per pregar a partir de les intencions mensuals del Papa Francesc i interactuar amb altres persones. Compta amb el suport explícit del Papa Francesc, l'impuls de la Xarxa Mundial d'Oració del Papa i el Moviment Eucarístic Juvenil, i està desenvolupada per l'agència barcelonina La Macci. Es va presentar el 4 de març de 2016 al Vaticà amb una aplicació mòbil i una pàgina web.
El març de 2018 estava activa a 210 països amb 900 mil usuaris en llengües portuguesa, espanyola, francesa, anglesa, alemanya i italiana. El diumenge 20 de gener del 2019 el Papa Francesc des de la Plaça de Sant Pere del Vaticà va presentar el seu propi perfil a la xarxa social i va convidar els joves a descarregar-la assegurant que hi publicaria les seves intencions. El mateix dia es va conèixer que seria la plataforma d'oració oficial de la Jornada Mundial de la Joventut 2019 de Panamà.
Aquesta aplicació és una de les principals manifestacions del Papa Francesc a les xarxes socials, juntament amb el compte de Twitter des del 19 de març de 2013, el compte d'Instagram i la sèrie mensual de vídeos anomenada El Vídeo del Papa des del gener de 2016.

## Referències

* ↑ Gómez, Inés «Mark Zuckerberg y el Papa». Forbes, 31-08-2016 [Consulta: 16 desembre 2018].
* ↑ Genovese, Emanuela «Un'App per pregare insieme a papa Francesco». Avvenire, 07-03-2018 [Consulta: 16 desembre 2018].
* ↑ Piqué, Elisabetta «Click to Pray, la app para rezar con el papa Francisco». La Nación, 04-04-2016 [Consulta: 16 desembre 2018]. Arxivat 21 April 2016$^{[Datemismatch]}$ a Wayback Machine.
* ↑ «"Click to pray", la nuova app per pregare col Papa». La Reppublica, 06-03-2018 [Consulta: 16 desembre 2018].
* ↑ Europa Press «El Papa lanza su perfil de oración en la aplicación 'Click To Pray' e invita a descargarla». La Vanguardia, 20-01-2019 [Consulta: 21 gener 2019].
* ↑ «El Papa digital Francisco suma fieles en Twitter e Instagram». Clarín, 16-03-2017 [Consulta: 16 desembre 2018].
# Malaltia vascular

Una malaltia vascular és una classe de malalties dels vasos sanguinis: les artèries i les venes, del sistema circulatori del cos. És un subgrup de malalties cardiovasculars. Els trastorns d'aquesta vasta xarxa de vasos sanguinis poden causar diversos problemes de salut que poden ser greus o, fins i tot, fatals.

## Tipus

Hi ha diversos tipus de malalties vasculars, incloses les malalties venoses i les malalties arterials, i els signes i símptomes varien segons la malaltia.

### Malaltia venosa

* Flebitis, tromboflebitis, trombosi venosa
* Insuficiència venosa crònica
* Hipertensió portal

### Malaltia arterial

* Malaltia de les artèries coronàries
* Malaltia cerebrovascular
* Malaltia arterial perifèrica
* Aneurisma aòrtic
* Estenosis arterials: de la caròtide, de la renal.

### Malaltia venosa o arterial

* Aneurismes
* Vasculitis

### Malaltia limfàtica

* Limfangitis

## Referències

* ↑ «Vascular Diseases: MedlinePlus». [Consulta: 23 juny 2015].
# Frontera entre Nauru i les Illes Marshall

La frontera entre Nauru i les Illes Marshall és una frontera internacional completament marítima a l'oceà Pacífic. Delimita la zona econòmica exclusiva entre els dos països sota la forma d'una línia recta de 165 milles nàutiques fortament orientada nord-oest-sud-est a mig camí entre Nauru i l'atol·ló marshallès d'Ebon, i que s'estén al trifini d'ambdós estats am Kiribati i 200 milles nàutiques des de cada illa. No ha estat objecte de tractat bilateral.

## Referències

* ↑ John Robert, Victor Prescott, Grant Boyes Marshall Islands-Nauru a Undelimited Maritime Boundaries in the Pacific Ocean Excluding the Asian Rim, p. 39-40
# Consolda menor

La consolda menor o mill bord (Symphytum tuberosum L.) és una espècie de planta del gènere Symphytum amb flors de color groc pàl·lid. De distribució eurosiberiana, que es pot trobar a totes les províncies dels Països Catalans, en zones ombrívoles de boscs de ribera i caducifolis humits en sòls rics en nutrients. La infusió de les seves arrels aplicada en compreses té propietats cicatritzants i ajuda a la regeneració dels teixits.
És una herba perenne de deu a seixanta centímetres, de fulles amples però fines, ovalades o lanceolades, que acaba en una inflorescència allargada sense bràctees. Floreix de març a juny. Les flors són tubuloses, que són de color groc i amb el tub de la corol·la obstruït per cinc xicotetes escates i sobrepassat per l'estil, es disposen en cimes escorpioides.

## Usos

Es tracta d'una herba considerada medicinal l'arrel de la qual s'usa com a astringent, calmant, regenerador cutani i cicatritzant; en infusió per a beure (uns 3 a 4 grams per got d'aigua) o per a ús extern en compresses (usant uns 150 grams d'arrel per a cada litre d'aigua).
S'aconsella no prendre-la de forma continuada i es considera contraindicada durant l'embaràs o en persones amb insuficiència hepàtica.

## Referències

* 1 2 Consolda menor Herbari Virtual de la Mediterrània Occidental
* ↑ «Consolda menor». Arxivat de l'original el 2010-08-23. [Consulta: 10 setembre 2010].
# Bahlul

Bahlul és el nom dels següents personatges:
* Bahlul Ibn Marzuq (? - 802) valí d'Osca
* Bahlul Xah Lodi, sultà de Delhi 1452-1489
# Gré Brouwenstijn

Gré Brouwenstijn (Gerda Demphina; Den Helder, 1915 - Amsterdam, 1999) va ser una soprano lirico-dramàtica holandesa que va destacar en rols de Wagner, Verdi i Mozart.
Va estudiar a l'Amsterdam Muzieklyceum, amb Jaap Stroomenbergh, Boris Pelsky i Ruth Horna. Va debutar com la Primera Dama a La flauta màgica de Mozart el 1940. Des del seu debut el 1946 es va integrar a la companyia d'Òpera d'Amsterdam amb gran èxit com a Tosca i Leonore.
Va actuar al Covent Garden, Festival de Glyndebourne, Wiener Staatsoper, el Teatre Colón, París i als Estats Units, especialment Chicago i San Francisco. Va cantar al Festival de Bayreuth com a Elisabeth de Tannhäuser (1954-1956), Sieglinde, Freia, Eva (1956) i Gutrune (1955-1956).
Els seus rols destacats van ser Rezia (Oberon), Donna Anna, Amelia, Aida, Martha, Agathe, Tatyana, Chrysothemis, Leonora, Jenůfa, Iphigénie, Desdemona, Elsa i altres, encara que és Leonora de Fidelio el personatge amb què més se l'associa, el va cantar entre 1949 i el seu retir el 1971.

## Discografia de referència

* D'Albert - Tiefland (Moralt 1957/Hopf, Schöffler, Czerwenka, Waechter, Kmentt)
* Beethoven - Fidelio (Gui 1952/Berdini, Sciutti, Bruscantini, Manxola Serra)
* Puccini - Tosca (Benzi 1969/Maro, Derksen, Bakker)
* Verdi - Un Ballo in Maschera (Molinari-Pradelli 1958 /Zampieri, Colombo, Ratti)
* Verdi -Don Carlos (Carlo Maria Giulini 1958 live/Vickers, Tito Gobbi, Fedora Barbieri, Christoff, Langdon)
* Verdi - Il Trovatore (Cordone 1953 live/van der Zalm, Anny Delorie, Holthaus)
* Wagner - Die Meistersinger von Nürnberg (Cluytens 1956 /Hotter, Windgassen, Schmitt-Walter, Greindl, Stolze, von Milinkovic)
* Wagner - Der Ring des Nibelungen (Knappertsbusch 1956 /Hans Hotter, Ludwig Suthaus, Neidlinger, Windgassen, Astrid Varnay)
* Wagner - Tannhäuser (Keilberth 1954 live/ Ramón Vinay, Wilfert, Dietrich Fischer-Dieskau, Greindl)
* Wagner - Tannhäuser (Rodzinski 1957 live/Liebl, Wilfert, Waechter, Ernster)
* Wagner - Tannhäuser (Herbert von Karajan 1963 live/Beirer, Christa Ludwig, Waechter, Gottlob Frick)
* Wagner - Die Walküre (Leinsdorf 1961/George London, Jon Vickers, Ward, Birgit Nilsson, Rita Gorr)

## Enllaços externs

* Biografia en anglès
* Article en anglès
# Antimoni natiu

L'antimoni és un mineral de la classe dels elements natius, que pertany al grup de l'arsènic.

## Característiques

L'antimoni cristal·litza en el sistema trigonal i forma cristalls pseudocúbics. Habitualment es troba de manera massiva, però també se'n pot trobar de manera radial, botrioide o reniforme amb textura granular. La seva duresa a l'escala de Mohs es troba entre 3 i 3,5. Forma part del grup de l'arsènic juntament amb l'arsènic i el bismut.
Segons la classificació de Nickel-Strunz, l'antimoni pertany a «01.CA - Metal·loides i no metalls, elements del grup de l'arsènic» juntament amb els següents minerals: arsènic, bismut, estibarseni, arsenolamprita, pararsenolamprita i paradocrasita.

## Formació i jaciments

Es troba en filons hidrotermals d'antimoni i plata. Sol trobar-se associada a altres minerals com: plata, estibina, allemontita, esfalerita, pirita, galena o quars. La seva localitat tipus se situa a la mina Sala Silver, a Sala (Suècia), i es troba distribuïda arreu del planeta.

## Referències

* ↑ «Antimony» (en anglès). Mindat. [Consulta: 28 desembre 2015].
* ↑ «Antimony» (en anglès). Handbook of Mineralogy. [Consulta: 28 desembre 2015].
* 1 2 «Arsenic Group» (en anglès). Mindat. [Consulta: 28 desembre 2015].
# Sent Orador de Cròc

Sent Orador de Cròc (en francès Saint-Oradoux-près-Crocq) és una comuna (municipi) de França, a la regió de la Nova Aquitània, departament de la Cruesa.
La seva població al cens de 1999 era de 124 habitants. Està integrada a la Communauté de communes du Haut Pays Marchois.

## Demografia

Evolució demogràfica :
| 1968 | 1975 | 1982 | 1990 | 1999 |
| 190 | 175 | 153 | 134 | 124 |

## Administració

Llista d'alcaldes :
| Període | Identitat | Partit |
| 2001- | Bernadette Tournaud | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Malalties del bestiar oví i cabrum

Les ovelles i les cabres són dos petits remugants presents a tot el món, i que s'han utilitzat històricament per obtenir-ne llet, llana, moher o carn. Com a tals, les seves malalties tenen gran importància econòmica per a les persones.

## Relació de les principals malalties del bestiar oví i cabrum

Malalties infeccioses:
* Prions: prurigen lumbar o Scrapie
* Virus: febre aftosa o glossopeda, llengua blava o febre catarral ovina, maedi–visna (pneumònia progressiva ovina –ppo–), orf, artritis/encefalitis caprina (aec), pesta dels petits remugants, veroles ovina i caprina, malaltia de Nairobi
* Bacteris: Clostridium chauvoei, podridura del peu, pleuropneumonia contagiosa caprina, pleuropneumonia contagiosa bovina, clamidiosi (avortament enzoòtic), malaltia de Johne, listeriosi, podridura de la llana, brucel·losis ovina i cabruna, epididimitis ovina (Brucella ovis), agalàxia contagiosa
* Fongs: èczema facial
* Paràsits:
** protozous: Trypanosoma spp., Babesia spp., Theileria hirci, Anaplasma ovis, Eimeria spp., Toxoplasma gondii, Giardia intestinalis, Sarcocystis spp., Cryptosporidium parvum, Ehrlichia ovina
** helmints:
*** platihelmints: Fasciola hepatica, Fasciola gigantica, Fascioloides magna, Dicrocoelium dendriticum, Schistosoma bovis
*** cestodes: Echinococcus granulosus, Taenia ovis, Taenia hydatigena, Moniezia spp.
*** nemàtodes: (incloent-hi Verminous bronchitis) Elaeophora schneideri, Haemonchus contortus, Trichostrongylus spp., Teladorsagia spp., Cooperia spp., Nematodirus spp., Dictyocaulus filaria, Protostrongylus refescens, Muellerius capillaris, Oesophagostomum spp., Neostrongylus linearis, Chabertia ovina, Trichuris ovis
** aràcnids i insectes:
*** paparres: Ixodes spp., Amblyomma spp., Boophilus spp., Dermacentor spp., Haemphysalis spp., Hyalomma spp., Rhipicephalus spp.
*** àcars: Psoroptes ovis, Sarcoptes ovis, Chorioptes ovis, Demodex ovis, Demodex caprae
*** polls: Lepikentron ovis, Bovicola caprae, Linognathus ovillus, Linognathus stenopsis
*** dípters: Anopheles spp., Culex, Aedes spp., Lucilia spp., Chrysomya spp., Oestrus ovis, Miasi
Malalties nutricionals
* Distròfia muscular nutricional

## Referències

* 1 2 Pugh, David G. Pugh. Sheep & Goat Medicine (en anglès). Saunders, 2002. ISBN 9780721690520.
* ↑ «Guia de pràctiques correctes d'higiene per a les explotacions lleteres de bestiar oví i cabrum». Agència Catalana de Seguretat Alimentària. Generalitat de Catalunya.. [Consulta: 9 desembre 2014].
# Francisco Javier Caminero y Muñoz

Francisco Javier Caminero y Muñoz (Cervatos de la Cueza, província de Palència, 2 de desembre de 1830 - Lleó, 13 d'abril de 1885) fou un religiós i teòleg espanyol, bisbe de Lleó i acadèmic de la Reial Acadèmia de Ciències Morals i Polítiques.

## Biografia

Estudià al Seminari de Palència i es llicencià en teologia a la Universitat de Valladolid. Ordenat sacerdot en 1858, fou professor de teologia a la Universitat de Valladolid i des de 1860 al monestir d'El Escorial. També fou funcionari de la Biblioteca Nacional d'Espanya i arxipreste de Medina de Rioseco.
Considerat com un dels més destacats apologistes catòlics del segle xix, era influït per Juan Donoso Cortés. Va publicar diverses obres on defensava que el tomisme era insuficient per defensar la fe davant els atacs del marxisme i del krausisme. En 1880 fou nomenat acadèmic de la Reial Acadèmia de Ciències Morals i Polítiques i en març de 1885 fou nomenat bisbe de Lleó, però va morir al cap d'un mes d'ocupar el càrrec, i fou substituït per Francisco Gómez-Salazar y Lucio-Villegas, qui també el va substituir a l'Acadèmia.

## Obres

* Manuale Tragogicum in Sacram Scripturam (1868)
* La cuestión tradicionalista (1872)
* La fe y la ciencia (1872)
* Buchner o el catecismo de los materialistas (1874)
* La filosofia disidente (1880)
* La moral utilitaria (1888)

## Referències

* ↑ Gonzalo Díaz Díaz. Hombres y documentos de la filosofía española. 2. Madrid: CSIC, 1983, p.65.
* ↑ Alain Guy. Historia de la filosofía española. Barcelona: Anthropos, 1985, p.247.
# Gradungula

Gradungula és un gènere monotípic d'aranyes araneomorfes de la família dels gradungúlids (Gradungulidae). Fou descrita per primera vegada l'any 1955 per Forster. Té una única espècie, Gradungula sorenseni, que és endèmica de Nova Zelanda.
El nom derivat de llatí gradus "pas" i ungula "urpa", fent referència a les urpes ampliades de la part del davant. Aquests urpes també s'observen en altres membres de la família dels gradungúlids.

## Referències

* ↑ Forster, R. R. (1955). A new family of spiders of the sub-order Hypochilomorphae. Pacific Science 9: 277-285
* ↑ «Gen. Gradungula Forster, 1955». World Spider Catalog. [Consulta: 25 febrer 2016].

## Enllaços externs

* Gradungula a Animal Diversity Web (anglès)
* (anglès) World Spider Catalog: Gradungula Forster, 1955 en la família Gradungulidae +base de dades
# Bahla

Bahla (àrab: بهلا, Bahlā) és una ciutat, situada a 40 km de Nizwa, i al voltant de 200 km de Masqat, capital d'Oman, que es troba a la regió de Dakhiliyah. És notable com la llar d'una de les fortaleses més antigues del país, del segle xiii: Fort Bahla i per la ceràmica de la ciutat. Fort Bahla fou declarat Patrimoni de la Humanitat de la UNESCO
La fortalesa i la ciutat estan envoltats per extensos restes d'un mur de 12 km de llarg de paret fortificada. La majoria dels edificis estan construïts amb tova, molts d'ells amb centenars d'anys d'antiguitat. El lloc està en procés de reconstrucció patrocinada per la UNESCO.
Una mica més enllà de Bahla es troba el Castell de Jabreen, una enorme estructura de tres pisos construït durant la dinastia Al Ya'ruba a mitjan segle xvii. El castell és un bon exemple de l'arquitectura islàmica amb belles inscripcions de fusta i pintures en els seus sostres.
Bahla és també famosa per la seva màgia negra.

## Fort Bahla

El Fort de Bahla (en àrab قلعة بهلاء. Qaʿlat Bahlā) és una de quatre fortaleses als peus de Djebel Akhdar. Va ser inscrita com a el Patrimoni de la Humanitat per la UNESCO a l'any 1987.
L'oasi de Bahla va deure la seva prosperitat a la tribu dels Banu Nebhan, que va imposar la seva dominació sobre el conjunt dels clans de la regió des del segle xii fins a finals del segle xv. Són testimonis del seu poder els vestigis de l'immens fort de muralles i torres de maó cru amb fonaments de pedra que van erigir. Aquesta fortificació constitueix un exemple notable de les edificacions d'aquest tipus.
De l'any 1988 a l'any 2004, va estar inscrita a la Llista del Patrimoni de la Humanitat en perill.

## Galeria d'imatges

* Vista de Fort Bahla
* Vista sobre Bahla
* Fort Bahla

## Referències

* ↑ Thorpe, Annabelle «Take the high roads to find Oman's hidden treasures» (en anglès). The Guardian, 29-08-2009 [Consulta: 30 novembre 2016].
* 1 2 Informació sobre Fort Bahla a la pàgina de la UNESCO
* ↑ http://www.omantripper.com/jabreen-castle/
* ↑ http://www.omantourism.gov.om/wps/portal/mot/tourism/oman/home/experiences/culture/castle/!ut/p/a1/04_Sj9CPykssy0xPLMnMz0vMAfGjzOLN_Nx8AlxdDA38LQwNDDyDLXzNgoOdjQ0CTfSDU_P0C7IdFQElpcDA/ Arxivat 2016-11-06 a Wayback Machine.
* ↑ «Bahla, Oman's magical oasis». Arxivat de l'original el 1 de desembre 2016. [Consulta: 30 novembre 2016].
* ↑ «Arabian genies and a flying mosque». Matador Network [Consulta: 8 desembre 2016].

## Enllaços externs

* Web oficial de la UNESCO sobre Bahla
* Bahla Fort - A Virtual Experience Arxivat 2020-11-13 a Wayback Machine. (anglès)